
LIETUVOS RESPUBLIKOS
VISUOMENĖS INFORMAVIMO ĮSTATYMO 27, 39 STRAIPSNIŲ PAKEITIMO IR PAPILDYMO
Į S T A T Y M A S

2000 m. gruodžio 21 d. Nr. IX-131
Vilnius

(Žin., 1996, Nr. 71-1706; 2000, Nr. 75-2272, Nr. 102-3215)

1 straipsnis. 27 straipsnio 2 dalies papildymas
27 straipsnio 2 dalį papildyti sakiniu „Užsienyje parengtas televizijos programas leidžiama transliuoti ir retransliuoti Lietuvos Respublikoje, nepažeidžiant šio įstatymo 4 straipsnio 2 dalies nuostatų“ ir šią dalį išdėstyti taip:
„2. Užsienyje parengtas visuomenės informavimo priemones leidžiama platinti Lietuvos Respublikoje, jeigu jų turinys neprieštarauja šio įstatymo nuostatoms ir Lietuvos Respublikos tarptautinėms sutartims. Užsienyje parengtas televizijos programas leidžiama transliuoti ir retransliuoti Lietuvos Respublikoje, nepažeidžiant šio įstatymo 4 straipsnio 2 dalies nuostatų.“ 

2 straipsnis. 39 straipsnio 10 dalies 10 punkto pakeitimas 
39 straipsnio 10 dalies 10 punkte vietoj žodžių „nacionalinei teritorijai, taip pat toms laidoms“ įrašyti žodžius „Lietuvos Respublikoje ir“, išbraukti žodį „kitų“, vietoj žodžio „gyventojai“ įrašyti žodį „visuomenė“ ir šį punktą išdėstyti taip:
„10) šios dalies 3, 4, 5, 6, 8 punktų nuostatos netaikomos toms televizijos laidoms, kurios yra skirtos transliuoti tik Lietuvos Respublikoje ir kurių tiesiogiai ar netiesiogiai negali priimti valstybių Europos Sąjungos narių visuomenė.“


Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS
______________

